רעידת האדמה באלבניה (2019)

רעידת האדמה באלבניה 2019 (באלבנית: Tërmeti në Shqipëri) התרחשה ב-26 בנובמבר 2019 בשעה 03:54:12 לפי השעון המקומי (02:54:12 בשעון UTC), בחוף הצפון-מערבי של המדינה, וגודלה היה 6.4 בסולם המומנט<ref name=":0" />. כתוצאה מרעידת האדמה, נהרגו 51 איש ולמעלה מ-3,000 איש נפצעו. רעידת אדמה זו היא רעידת האדמה החזקה שהתרחשה באזור מאז רעידת האדמה במונטנגרו ב-1979.

== המערכת הטקטונית והגאולוגית ==

אלבניה שוכנת בגבול ההתכנסות של הלוח האירואסייתי עם המיקרו לוח האדריאטי, וכחלק מאזור ההתנגשות (Collision) שבין הלוח האירואסייתי ללוח האפריקאי. החלק המערבי של אלבניה, מושפע מתנועת ההתנגשות של הלוח האדריאתי עם הלוח האירואסייתי לכל אורך החוף המערבי של אלבניה והמדינות שמצפון לה<ref>(ראו מפת תצלום ב"גלריה").</ref>. האזור פעיל סייסמית, ובמאה השנים האחרונות התרחשו כתוצאה מההתנגשות בין לוחות אלה מספר רעידות אדמה הגדולות מ-6 בסולם ריכטר: ב-30 נובמבר 1969 התרחשה רעידת אדמה בגודל 6.7, שמוקדה היה כ-80 קילומטר מזרחה למוקד הנוכחי, וגבתה 19 הרוגים בנוסף להרס ניכר בסביבה<ref name=":0"></ref>; ב-15 באפריל 1979, התרחשה הרעידה הגדולה מבין אלה, כ-73 קילומטר מצפון למוקד הרעידה הנוכחית (במונטנגרו) וגודלה היה 6.9 בסולם המומנט. ברעידה זו נהרגו 139 אשה ואיש, 35 מהם באלבניה. ב-21 ספטמבר 2019, התרחשה רעידת אדמה במגניטודה 5.6 שהרסה 500 בתים באלבניה. מוקד הרעידה היה כ-15 קילומטר מצפון מערב לבירה טיראנה<ref name=":2"></ref>, בעוד שמוקד הרעידה הנוכחית, שהתרחשה כחודשיים לאחר הרעידה הקודמת, היה כ-30 קמ' מצפון מערב לטיראנה<ref></ref><ref>Razek, A R., Prifti, I., Westcott, B. Picheta, R., CNN, D Nov. 26th 21:57 G.M.T. [https://edition.cnn.com/2019/11/26/europe/albania-earthquake-tirana-intl-hnk/index.html Deadly 6.4-magnitude earthquake strikes Albania] ,</ref>, כלומר באותו אזור. על כן, ייתכן בהחלט, שרעידת ספטמבר הייתה הרעידה המקדימה (Foreshock) הגדולה ביותר, של הרעידה העיקרית בנובמבר. זאת על פי חוק Bath האומר, שהרעידה העוקבת (או המקדימה) הגדולה ביותר האפשרית היא רעידה שגודלה קטן פי 1.2 מהרעידה העיקרית<ref>Helmstetter, A., Sornette, D., 2003. Bath's law Derived from the Gutenberg-Richter Law and from Aftershock Properties. Geophys., Res. Lett., 30, pp. 11-1 - 114</ref> וכן מכיוון שמדובר ממש באותו אזור. ככל שהנחה זו נכונה, גם כל מאות הרעידות שזוהו בתחילה כרעידות עוקבות (Aftershock) של רעידת ספטמבר<ref>Semini, L., (22 September 2019). "Albania Quake has 340 Aftershocks, People Afraid to go Home". abcNEWS.</ref>, הן למעשה רעידות מקדימות של הרעידה העיקרית הנדונה כאן.

=== מאפיינים גאולוגיים וגאופיזיים של רעידת האדמה ===
כאמור, רעידת האדמה הייתה במגניטודה 6.4 כשהתנועה היחסית על מישור השבר הייתה הפוכה (Reverse) בכיוון צפ'-מערב/דר'-מזרח ובהתאמה למשטר הקבוע של הלחיצה בגבול הזה בין הלוחות. התנועה הייתה ב-דיפ (dip) של 23o לכיוון מזרח צפ'-מזרח. נפח ה"בלוק" שהוסט היה במידות של 22X13X16.5 ק"מ מעוקב. שיעור ההסטה של הבלוק עמד על 55 סנטימטר<ref name=":1">Athanassios Ganas, Panagiotis Elias, Pierre Briole, Flavio Cannavo, Sotirios Valkaniotis, Varvara Tsironi, and Eleni I. Partheniou., 2020. Ground Deformation and Seismic Fault Model of the M6.4 Durres (Albania) Nov. 26, 2019 Earthquake, Based on GNSS/INSAR Observations. Geosciences, 10, p. 210
</ref>. העוצמה הסייסמית המקסימלית נצפתה בעיר דוּרֶס (Durrës), העיר השנייה בגודלה באלבניה, שממוקמת באזור האפיצנטר, והגיעה לדרגה IX בסולם מרקאלי המתוקן<ref name=":3"></ref><ref name=":2" />.

=== רעידות עוקבות (Aftershocks) ===
הרעידה העיקרית התרחשה כאמור בשעה 03:54 (זמן מקומי) לפנות בוקר. כ-חמש דקות לאחר מכן, התרחשה רעידה עוקבת בגודל של 5.1 ומעט יותר מ-4 דקות אחר כך, עוד רעידה עוקבת משמעותית בגודל של 5.3 בסולם המומנט. עד הבוקר, בשעה 07:08 בשעון המקומי, התרחשו עוד 7 רעידות משנה בגדלים שבין 4 ל-4.5, ואז בשעה האמורה, התרחשה הרעידה העוקבת הגדולה ביותר בגודל של 5.5 באותו סולם<ref name=":3" />. ממצא זה בדבר הגודל המקסימלי, עומד בקנה אחד עם חוק באת' (Bath's Law) הקובע שהרעידה העוקבת הגדולה ביותר האפשרית תהיה בגודל הקטן פי 1.2 מהרעידה העיקרית<ref>. Richter., C., F., 1958. Elementary Seismology. Freeman Company, San Francisco & London, p.69</ref>.

עד למחרת היום בשעה 15:45 התרחשו עוד 12 רעידות עוקבות שבין 4.1 ל-4.9, ואז התרחשה שוב רעידה עוקבת משמעותית בגודל של 5.3. מאז, ועד 27 ינואר 2020 התרחשו 30 רעידות עוקבות במגניטודה שבין 4.1 ל-5, הכל לפי סולם המומנט או ריכטר. מדובר בהיקף גדול יחסית של רעידות אדמה בגדלים שבין 64% ל-79% מהרעידה העיקרית בתקופת זמן קצרה יחסית<ref name=":3" />, וככל הנראה כחריג ביחס לחוק אומורי (Omori's Law), שהוא אמפירי, ואשר מקשר בין הדעיכה בקצב הרעידות העוקבות לזמן שעבר מאז הרעידה העיקרית ולפיו קצב הרעידות העוקבות דועך בקצב הופכי לזמן.

== היקף ההרס והנפגעים והסיוע הבינלאומי ==
=== היקף ההרס והנפגעים ===
היישובים שנפגעו יותר מכל האחרים הם כאמור, העיר דוּרֶס והכפרים שמסביבה. שני מלונות ושני גושי בניינים קרסו לגמרי בעיר, ובעיירה סמוכה קרס גוש בניינים בן חמש קומות. נזקים משמעותיים נגרמו גם בעיר לאק (Lac) המרוחקת כ-25 קילומטר מדורס לכיוון צפ'-מזרח<ref></ref><ref></ref>. ההרס גרם כאמור ל-51 הרוגים ולמעלה מ-3,000 פצועים. אלבניה לא הייתה ערוכה לטפל בהיקף כזה של הרס. רעידת האדמה ההרסנית האחרונה שהתרחשה שם הייתה בשנת 1979, והזמן שחלף לא נוצל על ידי המנהיגות שם לטיפול של ממש בהתכוננות למקרה אסון מסוג זה. צוותי חילוץ מהמדינות השכנות שהיו מצוידים בציוד חילוץ וטיפול מיוחדים ובכלבי גישוש, הגיעו תוך זמן קצר יחסית לסייע. בסכ"ה מנו צוותי הסיוע ממדינות אחרות כ-670 איש. בתי מלון באזורים הפגועים ומבנים שימשו את הצבא ואשר לא נפגעו, שימשו כמקומות מקלט לאנשים רבים שמצאו עצמם חסרי בית, כך גם האצטדיון בעיר דורס. לכמה מאות חסרי בית נמצאו מקלטים זמניים בקוסובו השכנה מצפון. שלוחת האיחוד האיחוד האירופי באלבניה העריכה ש-1.9 מיליון איש מתוך 2.8 מיליון אוכלוסיית אלבניה, נפגעו כך או אחרת מרעידת האדמה. מתוכם, יותר מ-3,000 איש ואשה נפצעו, ו-14,000 הפכו חסרי בית<ref></ref><ref></ref>. בפברואר 2020 הודיעה ממשלת אלבניה שהנזק לרכוש ברעידת האדמה הזו נאמד בכ-844 מיליון אירו בעוד שהערכת השיקום הסתכמה בכ-1.07 מיליארד אירו<ref></ref>.

=== היקף הסיוע הבינלאומי ===
מדינות רבות, בעיקר מאירופה, לרבות נשיאות האיחוד האירופי, אך גם ארצות הברית, איחוד האמירויות, סין, ניגריה סייעו בתרומות של סכומי כסף נכבדים בדרך כלל. מדינות אחרות שלחו צוותי סיוע וחילוץ בהן: קרואטיה, צ'כיה, צרפת, יוון שהגדילה יותר מהאחרות, הונגריה, איטליה, קוסובו, מונטנגרו, רומניה, סרביה, שווייץ, טורקיה, ארצות הברית וישראל.

באשר לסיוע מישראל, עקבות רעידת האדמה יצאה משלחת של פיקוד העורף בראשות מפקד יחידת החילוץ וההצלה הארצית גולן ואך וצוות החילוץ של המועצה האזורית מבואות החרמון, לעזרה בחילוץ ואיתור נעדרים<ref></ref><ref></ref>. בינואר 2020, מספר חודשים לאחר הרעידה, ביקר בישראל נשיא אלבניה איליר מטה במסגרת אירועי פורום השואה העולמי החמישי וניצל את ההזדמנות כדי לבקר במחנה רחבעם (מפקדת פיקוד העורף) ברמלה. מטה הודה לאנשי פיקוד העורף והעניק ליחידה את עיטור העיט המוזהב .

==גלריה==
<gallery>
Terremoto in Albania (49131696186).jpg|משלחת חילוץ של איטליה סורקת הריסות בעיר דורס
Terremoto in Albania (49137444417).jpg|מחנה סיוע שהוקם באצטדיון בדורס
IDF Aid Mission to Albania, December 2019. IV.jpg|משלחת של פיקוד העורף מסיירת בהריסות
Adriatic Plate.jpg|ממוזער|השטח המתוחם בנקודות אדומות ונכנס (כאצבע) אל תוך הים האדריאטי ולחלק מצפון איטליה, הוא הלוח האדריאתי. כל שאר השטחים הם הלוח האירואסייתי והלוח האפריקאי.
Moment Magnitude.gif|ממוזער|עקומות אלה מציגות, שעד מגניטודה 6.5 הערכים עבור סולם ריכטר וסולם המומנט הם כמעט זהים – ראו הפיסקה השנייה בפרק המשנה "הרעידות העוקבות".
</gallery>

==קישורים חיצוניים==

* 

== הערות שוליים ==

אלבניה
קטגוריה:אלבניה: היסטוריה
אלבניה